Sciant tam presentes quam posteri quod ego Drogo de Merlo et et Ermengardis, uxor mea, dedimus Deo et Beate-Marie et fratribus Grandimontensis ordinis, qui morantur in nemore juxta Sanctum-Mauricium, quicquid habuimus infra cingulum fossati sui, laude et assensu domini Guidonis de Dampetra et domini Milonis, fratris sui, et Guillelmi, filii nostri et ceterorum heredum nostrorum; et dominus Petrus Bernardi, si quid habebat infra fossatum predictorum fratrum quitavit eis. Hoc approbavit dominus Humbaldus, abbas Sancti-Germani, et commune capitulum ejusdem ecclesie, et quicquid dominus Guillelmus de Blairi in hoc dono habebat ipse, et heredes sui, et uxor ejus eis dederunt; et donum laudaverunt et dominus Hato de Insula similiter. Item dominus Matheus Vanne et dominus Stephanus Putet dederunt eisdem fratribus censum manus firme, cum omni justicia et dominatione, et cum excassura, si forte evenerit. Preterea, dominus Robertus, sacerdos de Charmoi, dedit predictis fratribus duos modios vini in vinea sua ad Chicheri, et quatuor sextarios annone de terris suis, duos scilicet sextarios frumenti et unum sextarium siliginis, et alterum ordei; et jussit ut quicunque essent terras suas vel predictam vineam tenentes, annuatim redderent sepedictis fratribus et vinum et annonam, sicut prescribitur. Qui si reddere desierint, predicti fratres ad terras et ad vineam revertentur. Fraaldus, maior de Eglini, et uxor ejus, et filii ejus dederunt eis duos solidos et sex denarios, annuatim in domo Johannis Ogeri recipiendos. Dedit etiam eis dominus Saudagueit sex denarios ad Mormund, annuatim ad Albam-Spinam. Dominus Reinardus Raffard dedit prescriptis fratribus duodecim denarios annuatim recipiendos in molendino maioris de Eglini, ad pontem Sancti-Mauricii-Veteris, quos de censu habebat. Dominus Hugo Balbus dedit eis annuatim XVIII denarios, quos habebat in uxore Petri le Limozin, de abunagio. Ut autem hoc ratum permaneat futuris temporibus, sigillorum nostrorum impressione confirmavimus. Actum, anno Domini Mº Cº LXXº IIº.